CELEX: 31995R2729
Language: el
Date: 1995-11-27 00:00:00
Title: Κανονισμός (ΕΚ) αριθ. 2729/95 της Επιτροπής της 27ης Νοεμβρίου 1995 σχετικά με τον φυσικό αλκοολικό τίτλο κατ´όγκο του «Prosecco di Conegliano Valdobbiadene» και του «Prosecco del Montello e dei Colli Asolani» που έχουν παραχθεί κατά τη διάρκεια της περιόδου 1995/96 καθώς και τον ελάχιστο αλκοολικό τίτλο κατ´όγκο των ποσοτήτων που προορίζονται για την παρασκευή τους

Avis juridique important

|

31995R2729

Κανονισμός (ΕΚ) αριθ. 2729/95 της Επιτροπής της 27ης Νοεμβρίου 1995 σχετικά με τον φυσικό αλκοολικό τίτλο κατ´όγκο του «Prosecco di Conegliano Valdobbiadene» και του «Prosecco del Montello e dei Colli Asolani» που έχουν παραχθεί κατά τη διάρκεια της περιόδου 1995/96 καθώς και τον ελάχιστο αλκοολικό τίτλο κατ´όγκο των ποσοτήτων που προορίζονται για την παρασκευή τους  

Επίσημη Εφημερίδα αριθ. L 284 της 28/11/1995 σ. 0005 - 0005

ΚΑΝΟΝΙΣΜΟΣ (ΕΚ) αριθ. 2729/95 ΤΗΣ ΕΠΙΤΡΟΠΗΣ της 27ης Νοεμβρίου 1995 σχετικά με τον φυσικό  αλκοολικό τίτλο κατ' όγκο του «Prosecco di Conegliano Valdobbiadene» και του «Prosecco del Montello  e dei Colli Asolani» που έχουν παραχθεί κατά τη διάρκεια της περιόδου 1995/96 καθώς και τον  ελάχιστο αλκοολικό τίτλο κατ' όγκο των ποσοτήτων που προορίζονται για την παρασκευή τους Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 823/87 του Συμβουλίου της 16ης Μαρτίου 1987 περί καθορισμού ειδικών  διατάξεων σχετικών με τους οίνους ποιότητας που παράγονται εντός καθορισμένων περιοχών  (1), όπως  τροποποιήθηκε τελευταία από τον κανονισμό (ΕΟΚ) αριθ. 3896/91  (2), και ιδίως το άρθρο 7 παράγραφος  2 και το άρθρο 8 παράγραφος 4, Εκτιμώντας: ότι το άρθρο 7 παράγραφος 2 του κανονισμού (ΕΟΚ) αριθ. 823/87 αναφέρει ότι είναι δυνατόν να  προβλεφθούν παρεκκλίσεις όσον αφορά το ελάχιστο επίπεδο που επιβάλλεται στα κράτη μέλη για τον  καθορισμό του φυσικού αλκοολικού τίτλου κατ' όγκο των v.q.p.r.d. 7 ότι το άρθρο 1 παράγραφος 12  δεύτερο εδάφιο του κανονισμού (ΕΟΚ) αριθ. 2332/92 του Συμβουλίου  (3), όπως τροποποιήθηκε τελευταία  από τον κανονισμό (ΕΚ) αριθ. 1547/95  (4), για τους αφρώδεις οίνους στην Κοινότητα, όπως  καθορίζεται στο σημείο 15 του παραρτήματος Ι του κανονισμού (ΕΟΚ) αριθ. 822/87 του Συμβουλίου  (5),  όπως τροποποιήθηκε τελευταία από τον κανονισμό (ΕΚ) αριθ. 1544/95  (6), προβλέπει, ότι οι ποσότητες  που προορίζονται για την παρασκευή ορισμένων αφρωδών οίνων ποιότητας που παράγονται σε καθορισμένες  περιοχές, των οποίων η περιγραφή αναφέρεται σε ποικιλία αμπέλου, μπορούν να έχουν ολικό αλκοολικό  τίτλο κατ' όγκο κατώτερο από τον απαιτούμενο 7 ότι οι κλιματολογικές συνθήκες που επικράτησαν κατά την περίοδο 1995/96 έβλαψαν ιδιαίτερα την  ποικιλία Prosecco της αμπελουργικής ζώνης Γ ΙΙ 7 ότι για το λόγο αυτό, οι απαραίτητες ποσότητες για  την παραγωγή των v.m.q.p.r.d., που έχουν παραχθεί με σταφυλές αυτής της ποικιλίας, δεν έχουν τον  ελάχιστο αλκοολικό τίτλο κατ' όγκο 9  % vol που προβλέπεται στο άρθρο 12 παράγραφος 1 πρώτο εδάφιο  του κανονισμού (ΕΟΚ) αριθ. 2332/92 για να αποφευχθούν σημαντικές απώλειες των παραγωγών, πρέπει για  τη σχετική περίοδο, να καθοριστεί για τις ποσότητες αυτές κατώτερος ελάχιστος ολικός αλκοολικός  τίτλος κατ' όγκο και να επιτραπεί στο ενδιαφερόμενο κράτος μέλος να καθορίσει, για τους  v.m.q.p.r.d. που λαμβάνονται από τις ποσότητες αυτές, ελάχιστο φυσικό αλκοολικό τίτλο που  προβλέπεται στο άρθρο 7 παράγραφος 2 του κανονισμού (ΕΟΚ) αριθ. 823/87 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής  Διαχείρισης Οίνων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Για την παραγωγή της περιόδου 1995/96: -  ο ελάχιστος φυσικός αλκοολικός τίτλος κατ' όγκο του v.m.q.p.r.d. «Prosecco di Conegliano  Valdobbiadene» συμπεριλαμβανομένης και της υπονομασίας «Superiore di Cartizze» καθώς και του  v.m.q.p.r.d. «Prosecco del Montello e dei Colli Asolani», είναι δυνατόν, κατά παρέκκλιση του άρθρου  7 παράγραφος 2 του κανονισμού (ΕΟΚ) αριθ. 823/87, να καθοριστεί από την Ιταλία σε επίπεδο κατώτερο  από τους 9,5  % vol αλλά όχι κατώτερο από 8,5  % vol, -  ο ελάχιστος ολικός αλκοολικός τίτλος κατ' όγκο των ποσοτήτων που προορίζονται για την παρασκευή  των εν λόγω v.m.q.p.r.d. καθορίζεται σε 8,5  % vol. Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη  Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε  κάθε κράτος μέλος. Βρυξέλλες, 27 Νοεμβρίου 1995. Για την Επιτροπή Franz FISCHLER Μέλος της Επιτροπής